**Zikavirus** on keltakuumehyttysen välityksellä leviävä virus. Sen epäillään aiheuttavan ihmisissä sikiöiden kehityshäiriöitä ja Guillain-Barrén tautia, mutta yhteyttä ei ole vielä tieteellisesti vahvistettu. Tauti on kuitenkin yleensä hyvin lievä. Virus levisi loppuvuoden 2015 aikana nopeasti Latinalaisessa Amerikassa, ja samaan aikaan sitä esiintyi myös Afrikassa, osassa Aasiaa ja Ranskan Polynesiassa. Yhdysvaltain tartuntatautivirasto kehotti tällöin raskaana olevia matkailijoita varovaisuuteen näillä alueilla. Suomessa Terveyden ja hyvinvoinnin laitos kehotti matkustajia suojautumaan hyttysiltä Latinalaisessa Amerikassa liikuttaessa. 

Todennäköisyys havaita zikavirus sinisellä alueella pienin, punaisella suurin.
Tapauksia todettiin myös Euroopassa, mutta ne olivat yleensä peräisin Etelä-Amerikasta. Suomessa todettiin ensimmäinen zikavirustapaus kesäkuussa 2015. Kyseessä oli lieväoireinen, Malediiveiltä lähtöisin oleva tautitapaus. Viruksen yleisin leviämistapa on tropiikissa elävän keltakuumehyttysen välityksellä, mutta myös ihmisestä toiseen tapahtuvia tartuntoja tunnetaan. Virus on aiemminkin aiheuttanut epidemioita Aasiassa ja Afrikassa.

Oireet
------

Tyypillisiä zikaviruksen aiheuttamia oireita aikuisessa: lievä päänsärky, kuume, ihottuma, silmätulehdus, lihaskipu ja nivelkipu.
Piirros mikrokefaliaa eli pienipäisyyttä sairastavan vauvan päästä verrattuna normaaliin vauvan päähän.
Noin 80 prosenttia tartunnan saaneista on oireettomia. Tartunnan oireita ovat lievä kuume, lihaskipu ja silmätulehdukset. Vain harva joutuu sairaalahoitoon. Virus on vaarallinen raskaana oleville, sillä se saattaa aiheuttaa lapselle pienipäisyyttä ja kehitysvammaisuutta. Muille se on haitattomampi kuin kausi-influenssa.

Historia
--------

Virus eristettiin ensimmäisen kerran vuonna 1947 Ugandassa kuumeisesta reesusmakakista. Virus nimettiin löytöpaikan, Ugandan virustutkimuslaitoksen Zika-nimisen tutkimusmetsän, mukaan. Ihmisellä tartunta todettiin ensimmäistä kertaa Nigeriassa vuonna 1954. Ensimmäinen epidemia-aalto havaittiin vuonna 2007 Micronesiassa Yapin atollilla, jolloin 180 ihmistä sai tartunnan. Vuonna 2013 Ranskan Polynesiassa oli epidemia. Vuoden 2015 toukokuussa zikavirus havaittiin Brasiliassa, minkä jälkeen se levisi Latinalaisessa Amerikassa epidemiaksi. Yhteys sikiöiden kehitysvaurioon havaittiin Brasiliassa marraskuussa 2015.

Hävittäminen
------------

Tutkijat ovat ehdottaneet, että zikaviruksen leviämistä voisi estää liittämällä sitä kantaviin hyttysiin viruksen vasta-ainetta sisältävä geeniajuri.

Katso myös
----------

* Sikainfluenssa

Lähteet
-------

1. ↑  Brasiliassa leviävä zika-virus saattaa aiheuttaa myös halvaantumistautia *Yle Uutiset*. Viitattu 3.2.2016.
2. 1 2  Kysymyksiä ja vastauksia vauvoja vammauttavasta zikaviruksesta *Yle Uutiset*.  26.1.2016. Viitattu 8.2.2016.
3. ↑  *Keskisuomalainen*, s. 16. 17.1.2016.
4. ↑  Tanskassa ja Ruotsissa ensimmäiset zikavirustartunnat *Yle Uutiset*.  27.1.2016. Viitattu 1.2.2016.
5. ↑  Suomessa ensimmäinen zikavirustapaus jo kesäkuussa *mtv.fi*. Viitattu 3.2.2016.
6. ↑  Ensimmäinen Yhdysvalloissa saatu zika-tartunta varmistunut: Tarttunut seksin välityksellä *Yle Uutiset*. Viitattu 2.2.2016.
7. ↑  Kysymyksiä ja vastauksia vauvoja vammauttavasta zikaviruksesta *Yle Uutiset*.  26.1.2016. Viitattu 1.2.2016.
8. 1 2 3  Brazil Zika virus: Facts, symptoms, microcephaly – everything you need to know about infection *International Business Times*.  20.1.2016. Viitattu 8.2.2016. (englanniksi)
9. ↑   "Zika Virus (I). Isolations and serological specificity"  (September 1952). *Transactions of the Royal Society of Tropical Medicine and Hygiene* **46** (5): 509–520. doi:10.1016/0035-9203(52)90042-4. PMID 12995440.
10. ↑  Zika virus (ATCC® VR-84™) *lgcstandards*.
11. ↑  Fighting Zika Virus With Genetic Engineering *Bloomberg*.  4.2.2016.  Arkistoitu 6.6.2016.  (englanniksi)

Aiheesta muualla
----------------

* Kuvia tai muita tiedostoja aiheesta **Zikavirus** Wikimedia Commonsissa

* Laji.fi: Zika virus
* Arkistoitu kopioOutbreak data and maps (infektiotautien levinneisyystietoa ja -karttoja) Euroopan tautienehkäisy- ja -valvontakeskus, ecdc.europa.eu.  Arkistoitu 27.4.2018. Viitattu 10.5.2018. (englanniksi)
* CDC: Areas with Zika (englanniksi) (cdc.gov)
* National Center for Biotechnology Information (NCBI): Zika virus, taxonomy (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q202864
* Wikispecies: Zika virus
* CoL: 5D54P
* EoL: 541190
* IRMNG: 11461255
* NCBI: 64320

 |

 |